அவநம்பிக்கையும் இழைந்தன. " கடுதாசி பெரியவர்கிட்டே இருக்கு ! " " நான் போயி பார்க்கப் போறேன் " என்று சொல்லிக் கொண்டே திண்ணையிலிருந்து குதித்தான் தம்பையா. " இந்த நேரத்திலேயா தோட்டத்துக்குப் போறே ? விடிஞ்சி பாத்துக்கலாம் ” என்று தடுத்தார் சின்னவர். " அதுதான் நெலா வெளிச்சமிருக்குதே " என்று பதில் சொல்லிவிட்டு , தோட்டத்துக் குடிசையை நோக்கி ஓட்டமாய் ஓடினான் தம்பையா. தம்பையா பெரிய கோனாரைத் தேடித் தோட்டத்துக் குடிசையருகே வந்த போது , குடிசையின் முன் , சருகுகளை எரித்துத் தீயில் குளிர் காய்ந்தவாறு நெருப்பில் சுட்ட